અત્રે ઉલ્લેખનીય છે કે તાજેતરમાં શિકાગો કોર્ટથી વીડિયો કોન્ફરન્સિંગ દ્વારા આપવામાં આવેલી જુબાનીમાં ડેવિડ હેડલીએ ખુલાસો કર્યો હતો કે ઈશરત જ્હાં લશ્કર-એ-તોઈબાની આત્મઘાતી આતંકી છે, જેને જદયુ સહિત તમામ પક્ષોએ ભારતની બેટી ગણાવી હતી અને તેના માટે ન્યાયની માગણી કરી હતી. બીજી બાજુ સરકારે વિપક્ષી નેતાઓને ખાતરી આપી છે કે તેમને ચિંતાજનક કોઈ પણ મુદ્દા પર ચર્ચા કરવામાં મુશ્કેલી નહીં પડે. આ બજેટ સત્રની શરૂઆત આજે રાષ્ટ્રપતિ પ્રણવ મુખરજીના ભાષણથી થશે. બજેટ સત્ર બે તબક્કામાં યોજાશે. જેમાં પ્રથમ તબક્કો ૨૩ ફેબ્રુઆરીથી ૧૬ માર્ચ સુધી અને બીજો તબક્કો ૨૫ એપ્રિલથી ૧૩ મે સુધી ચાલશે.